Miushi Miki

**Miushi Miki** (anglisht: ) është një personazh vizatimor i krijuar nga Walt Disney dhe Ub Iwerks më 16 janar 1928, dhe qëndron si fytyra e Kompanisë Disney, ashtu si një ndër personazhet më të njohur në botë. Ai është një mi antropomorfik që zakonisht vesh shorce të kuqe, këpucë të mëdha, dhe dorëza të bardha. Shpesh paraqitet krahas një renditjeje të pasur të personazheve duke përfshirë dashnoren e tij Miushja Mini, qenin e tij Pluto, shokët e tij më të ngushtë Rosaku Donald dhe Gufi, si dhe armikun e tij Pitin. 

Miki u krijua që të zëvendësonte personazhin e mëparshëm nga Disney, Lepurin Fatlum Oswald. Personazhi u sugjerua të ketë emrin "Miushi Mortimer" para se bashkëshortja e Walt Disneyt, Lilliana, sugjeroi "Miki". Miki u paraqit për herë të parë në filmat e shkurtër *Plane Crazy* dhe *Mickey Mouse Gaucho*– të dytë nuk ishin të suksesshëm në gjetjen e një distributori —para se të shfaqej në publik me filmin *Steamboat Willie* (1928). Personazhi u shfaq nëpër më shumë se 130 filma, zakonisht të shkurtër por edhe në filma artistikë të metrazhit të gjatë si *Fantasia* (1940). Prej 1930, Miki u veçua në libra komikë (duke përfshirë stripin me emrin e tij, që qarkulloi për 45 vjet) dhe librat komikë (siç është *Mickey Mouse*). Personazhi u shfaq në seriale televizive si *The Mickey Mouse Club* (1955–1996). 

I frymëzuar nga personazhe të filmave pa zë si Çarli Çaplin dhe Douglas Fairbanks, Miki karakterizohet si një djalosh pak i dobët por simpatik që kalon jetën me zgjuarësi dhe shkathësi para sfidave më të mëdha se vetvetja. Portretizimi i personazhit si një mi i vogël shprehet përmes figurës së tij të shkurtër dhe zërit të tij falsetto, këtë të fundit që në fillim e dha Walt Disney. Në fillim i shënuar si një rebel dashamirës, Miki u rishënua si një djalë i urtë, zakonisht i parë si një hero me shpirt por edhe impulsiv. 

Miki shfaqet edhe në media si video lojëra si dhe nëpër mallra të panumërta, dhe mund të takohet nga vizitorët e parqeve të Disneyt. Ai është një ndër personazhet fiktive më të njohshëm dhe më të dashuruar ndërkombëtarisht. Dhjetë prej filmave vizatimorë të Mikit janë nominuar për Çmimin Oscar për Filmin e Shkurtër të Animuar më të Mirë, njëri prej të cilëve e fitoi në 1941. Në 1978, Miki ishte i pari personazh fiktiv që fitoi një yll në Hollywood Walk of Fame. 

## Krijimi 
[parapamje|Skicat më të hershme që shfaqin Miushin Miki dhe Miushen Mini, nga 1928. Ato gjerësisht thuhen të jenë vizatuar nga [Ub Iwerks, por teorizohet të përmbajnë vepra nga Walt Disney apo Les Clark; nga koleksioni i Muzeut Familjar të Walt Disneyt]]
Miushi Miki u krijua si zëvendësim për Lepurin me Fat Oswald, një personazh të mëhershëm vizatimor që u krijua nga kinostudioja Disney por nën pronësinë e Universal Pictures. Producent ndërmjet Disneyt dhe Universalit ishte Çarls Mintz gjatë prodhimit të filmave vizatimorë me Oswaldin. Në një mbledhje me Mintzin në shkurt 1928, Disney u përball me një propozim të prerjes së buxhetit dhe u kumtua që disa prej animatorëve më të rëndësishëm të Disneyt po shpërnguleshin tek studioja Universal. Ndër ata pak që qëndruan me kinostudion Disney ishin Ub Iwerks, artisti nxënës Les Clark, dhe Wilfred Jackson.

Prej nevojës u zhvillua një personazh i ri praktikisht në fshehtësi. Disa mite ekzistojnë rreth frymëzimit të Disneyt për Mikin, si nocioni që një artist i uritur nxori frymëzim nga një mi i zbutur (ose një çift minjsh) mbi bankën e tij në Kinostudion Laugh-O-Gram në Kansas City, Missouri, ose nocioni që ai çoi tutje një kërkim romantik për frymëzim teksa udhëtonte me tren për në shtëpi pas mbledhjes së tij zhgënjyese me Mintzin. Me porosinë e Disneyt, Iwerks vizatoi disa skica të ideve për personazhe të bazuara në kafshë të ndryshme si mace dhe qenë, por asnjëra nuk i flinte në zemër Disneyt. U propozuan një lopë femër dhe një kalë mashkull, ashtu dhe një bretkosë mashkull.

## Shënime 
## Referime 
### Bibliografia 
* 
* 
*